ARRONDO ALDASORO (EH Bildu, 2015-10-15):
Eskerrik asko.
Ba Arregi andrea, berretsi egingo dut, zure hitzak entzun ondoren, esandakoa. Datuak berriro ere erabiltzen dituzu autokonplazientea izateko, egin beharrekoa badirudi, dena egiten ari dela ia Jaurlaritzatik, ez dela beharrezkoa ezer aztertzea, ez dela beharrezkoa neurri berririk hartzea, berez etorriko dela gaur egun...
...ezer aztertzea, ez dela beharrezkoa neurri berririk hartzea. Berez etorriko dela gaur egun, ez dagoen egoera bat. Eta diot, gaur egun ez dagoena, errealitateak eta datuak ere, beste gauza bat esaten dutelako.
Egia da, irailean eta uste dut interpelazio egunean esan nuela ere, beste datu batzuk zeudela, langabezi kopuru txiki bat, txikiagoa zela irailean, baina ez zirela ere datu esanguratsuak.
Hala eta guztiz, datuetaz hitz egiten baldin badugu, hitz egin beharko dugu ere, sortzen den enplegu horren kalitateari buruz. Eta gaur egun, kontratuen % 92a, behin-behinekoak dira. Egiten diren kontratuen % 83koa, hilabete baino gutxiagokoak, eta % 40ak, aste bete baino iraupen gutxiago dute. Eta egoera honekin, hau da, egoera honetan guk egiten dugun proposamena.
Helburua betetzen ari dela esan daiteke, zuk esan duzun bezala? Guk uste dugu ezetz, argi eta garbi, ezetz. Eta pertsona hauei ezin diegula esan, ez dakit zenbat diru inbertitu dugula ekonomiak ez dakit ze datu ematen daudela eta orduan dena ondo doala. Ez.
Horrek esan nahi du ez dela ezer egin? Ezta. Baina guk proposatzen dugu, norabidea aldatu behar dela eta horretaz hitz egiten, zuk diozu: "Denak balio du Jaurlaritza kritikatzeko, dena kritika da".
Hori tranpa egitea da berriro ere. Guk egiten dugu errealitatearen hausnarketa bat, analisi bat, ikusten dugu egoera larria dela, pertsona hauei irtenbide bat eman behar zaiela eta proposamen bat ekartzen dugu.
Gehitzeko egiten dena, norabidea aldatzeko, baina proposamen bati buruz ari gara hitz egiten. Ez gara ari kritika egiten ez dakit zeri. Proposamen bat ipini dugu mahai gainean.
Argi utzi nahi dut, zeren badirudi etortzen garela esatera dena gaizki egiten duela Jaurlaritzak, ezer proposatu gabe. Eta hori ez da egia. Proposamen bat ekarri dugu. Are gehiago, proposamen horretan eskatzen duguna da, plangintza bat egitea. Etxeko lanak ipintzen diogu Jaurlaritzari.
Plangintza bat egitea, bi hilabete ematen diogu horretarako. Beste neurri zehatz batzuk martxan ipintzeko eta horretarako, dirua behar da, partida bat egon beharko da, eta horretarako esaten diogu ere, klausula sozialak erabili daitezkeela eta erabiltzeko, bide hori nolabait, neurri horiek hartzerakoan.
Eta horri esaten diozue ezetz. Horri esaten diozue ezetz. Eta hori da ezin dena ulertu. Nola esan dezakezuen ezetz, onartzen duzuenean, edo Toña sailburuak behintzat onartu zuen hemen, egoeraren larritasuna, gabeziak daudela, eta berdin jarraituko dugu edo zerbait gehiago egiteko aukera aztertu behar dugu denon artean?
Eta guk planteatzen dugu, eskualdetatik abiatuta, beste norabide bat hartzea eta plan hori Jaurlaritzak egitea eskatzen ari gara, proposatzen ari gara.
Horregatik ez dugu ulertzen, zuen ezezkoa. Eta larritzen gaitu eta kezkatzen gaitu.
Zeren, aurrekoan ere esan genuen, eta uste dut bide beretik, lehen nire kidea den Pinedo andreak, eta beno, erantzuna jaso du, baina nik berretsiko dut, kezkatuta irten ginen politika orokorreko osoko bilkuratik, Urkullu jaunak enpleguaren inguruko gaiari emandako trataerari buruz, garrantzi eskasa eman ziolako. Proposamen eza, bi paragrafo eta hiru lehentasunetik, hirugarrena izan zelako.
Hori aurrekoan esan genuen ere, baina gaur, Jaurlaritzak sostengatzen duen alderdiak, egiten duen proposamena eta egiten dituen azterketak hemen ikusita, oraindik larriagoa iruditzen zaigu. Zeren bide beretik doa zuen proposamena. Eta ez gatoz bat.
Nik uste dut, guk planteatzen ari garena, eraikitzailea dela, proposamen berri bat dela, iraupen luzeko langileei, langabetuei, irtenbide bat topatzeko asmoarekin. Eta lotu nahi dugu amaitzeko ba iruditzen zaigu batzuetan gauzak bueno ez direla hartu nahi diren bezala. Eta etzi, adibidez, ba Pobreziaren Nazioarteko Eguna dugu, pertsona hauek, 83.000 pertsona daude bi urte baino gehiago gure herrian, bi urte baino gehiago daramatenak langabezian, pobrezian eta bazterketa sozialean erortzeko arriskuan. Seguru instituzio guztietatik eta...